पाएं अपने शहर की ताज़ा ख़बरें और फ्री ई-पेपरडाउनलोड करें
पेंड्री स्थित कोविड-19 हॉस्पिटल में ऑक्सीजन सप्लाई सिस्टम में तकनीकी खराबी आ गई है। इसके सुधार को लेकर ठेका कंपनी जरा भी गंभीरता नहीं दिखा रही है। इसके चलते यहां कभी भी दुर्घटना का खतरा बना हुआ है। बुधवार को कंपनी की ओर से रायगढ़ से एक इंजीनियर को भेजा तो गया पर खाली हाथ।
इंजीनियर के पास सुधार कार्य में लगने वाले जरूरी सामान ही नहीं है। इसके चलते मेंटेनेंस का कार्य शुरू ही नहीं हो पाया है। खबर है कि जिस इंजीनियर को यहां भेजा गया है, उसकी तबीयत ठीक नहीं है। इस वजह से मेंटेनेंस वर्क शुरू हो पाएगा या नहीं? इसमें भी संशय की स्थिति बनी हुई है। कंपनी की ओर से इंजीनियर और एक सर्विस वर्क के कर्मचारी को भेजा गया है नोडल अफसर डॉ अजय कोसम ने बताया कि इसके सुधार के लिए बार-बार सूचना दे रहे हैं पर कंपनी गंभीरता नहीं दिखा रही है।
आज पहुंचेगा सामान
वहीं जरूरी सामान के लिए दिल्ली ऑर्डर किया गया है। गुरुवार को सुबह 8 बजे की फ्लाइट से जरूरी सामान मंगाए गए हैं। बताया गया कि कोविड हॉस्पिटल में दो तरीके से ऑक्सीजन की सप्लाई की जा रही है। एक सिस्टम सीधे प्लांट से ऑपरेट हो रहा है और दूसरा मैनी फोल्ड पैनल में दो साइड में सिलेंडर रखकर ऑक्सीजन दिया जा रहा है।
इसलिए दिक्कत हो रही
इस सिस्टम के तहत पहले एक साइड का सिलेंडर खाली होना चाहिए ताकि इन्हें हटाकर भरे हुए सिलेंडर एडजेस्ट कर सकें पर पैनल में खराबी के चलते दोनों साइड के सिलेंडर एक साथ खत्म हो जा रहे हैं। ऐसे में पैनल में दोनों साइड फिर से भरे हुए सिलेंडर फीट करने में देरी के चलते ऑक्सीजन सप्लाई ड्रॉप हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn